খাস কলকাতায় হদিশ মিলল ভেজাল দুধ তৈরির কারখানার। উদ্ধার হল প্রচুর পরিমাণে রাসায়ানিক।

এই বিষয়ে অন্যান্য খবর

‘মাটন’ রান্নায় দেরি করছে স্ত্রী, রেগে গিয়ে স্বামী কী করলেন


ভেজাল দুধ তৈরির অভিযোগে তিনজনকে গ্রেফতার করল মুচিপাড়া থানার পুলিশ। গোপন সূত্রে খবর পেয়ে বৈঠকখানা রোডের একটি দুধের কারখানায় অভিযান চালায় পুলিশ। সেখান থেকেই তিনজনকে গ্রেফতার করা হয়। অভিযুক্তদের মধ্যে দু’জনের নামই ধর্মেন্দ্র রায় ও তৃতীয় জনের নাম বিন্দেশওয়াড়ি রায়।
ঘটনাস্থল থেকে উদ্ধার হয়েছে ৩২১ লিটার তরল দুধ, পাঁচ কেজি ডিটারজেন্ট ও কেমিক্যাল, ২২ কেজি এরারুট, ১১ কেজি মিল্ক পাউডার। বাজেয়াপ্ত জিনিসগুলির বাজারমূল্য ৩০ হাজার টাকা।

উদ্ধার হওয়া দুধ।নিজস্ব চিত্র
জানা গিয়েছে, অনেক দিন ধরেই স্থানীয়রা ওই দুধের কারখানার কর্মীদের গতিবিধির উপর নজর রাখছিলেন। ওই কারখানায় দুধে ভেজাল মেশানো হতে পারে, এমনটাই আশঙ্কা ছিল তাঁদের। শুক্রবার সকালে এলাকাবাসীরা নিজেরাই পুলিশের খবর দেন। তার পরেই পুলিশ হানা দেয় ওই দুধের কারখানায়।
তবে ধৃতরা ওই দুধ কোথায় বিক্রি করত, তা এখনও স্পষ্ট নয়। ধৃতদের জিজ্ঞাসাবাদ করে তা জানার চেষ্টা করছে পুলিশ।